Diari Oficial de la Generalitat Valenciana


Sumari del DOGV 4756, del 19-05-2004 (2004/4688)

ACORD de 5 de febrer de 2004, de la Comissió Territorial d'Urbanisme, que fa referència a pla de reforma interior de millora en UA- 7, nucli urbà clau A, d'Algorfa.
--------------------------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4688


Data del document
:   05-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Algorfa
    * pla d'urbanisme

ACORD de 5 de febrer de 2004, de la Comissió Territorial d'Urbanisme, que fa referència a pla de reforma interior de millora en UA- 7, nucli urbà clau A, d'Algorfa. [2004/M4688]
  
Vist l'expedient de referència i basant-se en els següents antecedents i consideracions,
  
Antecedents de fet
  
1. L'expedient s'ha tramitat conforme al procediment establert en l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU) i 173 del seu Reglament (en endavant RP/CV), s'ha exposat al públic durant un mes per Decret de l'Alcaldia de 10 de juliol de 2003 i s'han inserit anuncis en el diari La Verdad de 21 de juliol de 2003 i en el Diari Oficial de la Generalitat Valenciana de 6 d'agost de 2003. Després del pertinent període d'exposició pública en el qual no es van presentar al·legacions, l'Ajuntament en Ple va aprovar provisionalment el 12 de setembre de 2003 el pla de reforma interior de millora.
  
2. La documentació del pla de reforma interior de millora conté memòria informativa, memòria justificativa, normativa vigent, plànols d'informació i plànols d'ordenació.
  
3. L'objecte del present expedient és un pla de reforma interior de millora per a l'ordenació de volums d'una illa de cases de 10.079 m² sòl, canviant la tipologia prevista d'edificació tancada (article 5.2.2 normes subsidiàries vigents amb homologació global aprovada) per la tipologia de bloc exempt (article 5.2.4 de la citada normativa). L'illa de cases limita amb la carretera CV-920, de la qual és titular l'actual Conselleria d'Infraestructures i Transport.
  
La proposta manté l'edificabilitat lucrativa de 17.598 m² sostre, i incrementa lleugerament la parcel·la d'equipament públic, l'Ajuntament assenyala en Decret d'Alcaldia que l'ús és esportiu i recreatiu (article 30 del RPCV).
  
4. Consta en l'expedient sol·licitud d'informe a l'oficina del Pla de Carreteres de la Conselleria d'Infraestructures i Transport, sobre l'afecció a la CV-920, el representant del dit organisme manifesta en la sessió d'aquesta comissió que és favorable.
  
Consideracions tecnicojurídiques
  
1. La tramitació ha sigut correcta, conforme al que estableixen els articles 55 i 54 de la Llei Reguladora de l'Activitat Urbanística (en endavant LRAU).
  
2. La documentació està completa a l'efecte del compliment de l'article 27 de la LRAU i 64 i següents del seu reglament.
  
3. El pla de reforma interior s'ajusta al que preveuen els articles 71.B i 73.1 del RP/CV i l'ordenació proposada es pot considerar que millora l'ordenació en independitzar el volum de l'equipament públic. D'acord amb el que s'exposa anteriorment, les determinacions contingudes en l'expedient es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
4. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
Primer
  
Aprovar definitivament el pla de reforma interior de millora de la UA-7 del municipi d'Algorfa.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Alacant, 5 de febrer de 2004.- La secretària de la Comissió Territorial d'Urbanisme: Rosario Berjón Ayuso.